Εγχειρίδιο χρήσης VAIO Σειρά VPCEH3/VPCEJ3/VPCEK3/VPCEL3

Έννοια

# Πληροφορίες για τους τύπους των αντιγράφων ασφαλείας

Για να δημιουργήσετε αντίγραφα ασφαλείας των πολύτιμων δεδομένων σας, μπορείτε να χρησιμοποιήσετε τη δυνατότητα Αντίγραφα ασφαλείας και επαναφορά των Windows.
Υπάρχουν αρκετοί τύποι αντιγράφων ασφαλείας που μπορούν να ικανοποιήσουν τις ανάγκες σας, όπως περιγράφονται παρακάτω.

### Δημιουργία αντιγράφων ασφαλείας αρχείων

Μπορείτε να επιλέξετε και να δημιουργήσετε αντίγραφα ασφαλείας φακέλων και αρχείων που είναι αποθηκευμένα στον υπολογιστή σας VAIO σε ένα DVD ή σε μια εξωτερική μονάδα σκληρού δίσκου. Για λεπτομέρειες σχετικά με τον τρόπο δημιουργίας αντιγράφων ασφαλείας δεδομένων, ανατρέξτε στη Βοήθεια και υποστήριξη των Windows.

### Δημιουργία αντιγράφων ασφαλείας εικόνων συστήματος

Μπορείτε να δημιουργήσετε ένα αντίγραφο ασφαλείας ολόκληρου του συστήματος του υπολογιστή σας VAIO. Αν η ενσωματωμένη συσκευή αποθήκευσης ή ο υπολογιστής σταματήσει ποτέ να λειτουργεί, μπορείτε να χρησιμοποιήσετε την εικόνα του συστήματος για να επαναφέρετε τον υπολογιστή στην κατάσταση που ήταν όταν δημιουργήθηκε το αντίγραφο ασφαλείας.
Για να δημιουργήσετε μια εικόνα συστήματος, χρειάζεστε μια προαιρετική μονάδα σκληρού δίσκου διαμορφωμένη στη μορφή NTFS. Μπορείτε επίσης να δημιουργήσετε αντίγραφο ασφαλείας μιας εικόνας συστήματος σε οπτικούς δίσκους όπως σε δίσκους Blu-ray Disc ή DVD.
Για λεπτομέρειες σχετικά με τον τρόπο δημιουργίας μιας εικόνας συστήματος, ανατρέξτε στη Βοήθεια και υποστήριξη των Windows.

### Σημείο επαναφοράς

Μετά την εγκατάσταση νέου λογισμικού ή την αλλαγή των ρυθμίσεων των Windows, ο υπολογιστής σας VAIO ενδέχεται να παρουσιάζει κάποια προβλήματα (όπως αργή ανταπόκριση, αδυναμία εκκίνησης λογισμικού κ.λπ.).
Πριν από μια τέτοια εγκατάσταση ή αλλαγή ρυθμίσεων, μπορείτε να δημιουργήσετε ένα σημείο επαναφοράς για να επαναφέρετε το σύστημά σας σε ένα προηγούμενο χρονικό σημείο αν παρουσιαστεί πρόβλημα. Για λεπτομέρειες σχετικά με το σημείο επαναφοράς, δείτε την ενότητα Δημιουργία σημείου επαναφοράς. [Πληροφ.]
Σημείωση

- Εμείς δεν αναλαμβάνουμε να επαναφέρουμε ή να σας αποζημιώσουμε για τυχόν χαμένα ή κατεστραμμένα δεδομένα υπό καμία περίσταση, συμπεριλαμβανομένης της βλάβης στον υπολογιστή σας VAIO.

- Δημιουργήστε δίσκους επαναφοράς σύντομα μετά την αγορά του υπολογιστή σας VAIO. Σε περίπτωση δυσλειτουργίας του υπολογιστή, εφόσον δεν μπορείτε να εκκινήσετε το λειτουργικό σύστημα των Windows, μπορείτε να χρησιμοποιήσετε το εργαλείο δημιουργίας αντιγράφων ασφαλείας που συμπεριλαμβάνεται στους δίσκους επαναφοράς για να δημιουργήσετε ένα αντίγραφο ασφαλείας των δεδομένων σας.
  Για τον τρόπο δημιουργίας των δίσκων επαναφοράς, δείτε την ενότητα Δημιουργία δίσκων επαναφοράς. [Πληροφ.]

Υπόδειξη

- Αν ο υπολογιστής σας VAIO δεν διαθέτει μονάδα δίσκου, θα χρειαστεί να συνδέσετε μια εξωτερική μονάδα σκληρού δίσκου ή μονάδα DVD στον υπολογιστή πριν από τη δημιουργία του αντιγράφου ασφαλείας ή να αλλάξετε το μέγεθος διαμερίσματος της μονάδας C: και να δημιουργήσετε άλλο ένα διαμέρισμα πριν από τη δημιουργία αντιγράφου ασφαλείας. [Πληροφ.]

Σχετικό θέμα
Πληροφορίες για τη δημιουργία αντιγράφων ασφαλείας
Δημιουργία αντιγράφου ασφαλείας των δεδομένων σας όταν δεν είναι δυνατή η εκκίνηση των Windows
Επαναφορά των δεδομένων σας με το εργαλείο VAIO Data Restore Tool
Δημιουργία σημείου επαναφοράς
Επαναφορά αρχείων συστήματος μέσω του σημείου επαναφοράς όταν δεν είναι δυνατή η εκκίνηση των Windows