Εγχειρίδιο χρήσης VAIO Σειρά VPCEH3/VPCEJ3/VPCEK3/VPCEL3

Στοιχεία αναφοράς

# Σημειώσεις για τη χρήση της παροχής ρεύματος

Προτού συνδέσετε τον υπολογιστή σας VAIO σε μια παροχή εναλλασσόμενου ρεύματος, διαβάστε τις ακόλουθες προφυλάξεις.

- Αν αφαιρέσετε την μπαταρία ενώ ο υπολογιστής σας VAIO είναι ενεργοποιημένος ή βρίσκεται σε κατάσταση Αναστολής λειτουργίας αλλά δεν είναι συνδεδεμένος σε παροχή εναλλασσόμενου ρεύματος, θα χάσετε όλα τα μη αποθηκευμένα δεδομένα.

- Αν δεν σκοπεύετε να χρησιμοποιήσετε τον υπολογιστή σας VAIO για μεγάλο χρονικό διάστημα ενώ είναι αποσυνδεδεμένος από την παροχή εναλλασσόμενου ρεύματος, θέστε τον υπολογιστή σε κατάσταση Αδρανοποίησης ή απενεργοποιήστε τον.

## Σημειώσεις για το μετασχηματιστή εναλλασσόμενου ρεύματος

- Χρησιμοποιείτε το μετασχηματιστή εναλλασσόμενου ρεύματος που παρέχεται με τον υπολογιστή σας VAIO ή γνήσια προϊόντα της Sony. Μην χρησιμοποιείτε οποιονδήποτε άλλο μετασχηματιστή εναλλασσόμενου ρεύματος, καθώς ενδέχεται να προκληθεί δυσλειτουργία.

- Μην συνδέετε το μετασχηματιστή εναλλασσόμενου ρεύματος σε συσκευή μετατροπής ρεύματος, για παράδειγμα σε μετασχηματιστή ταξιδίου. Ενδέχεται να προκληθεί υπερθέρμανση ή δυσλειτουργία.

- Αν το καλώδιο του μετασχηματιστή εναλλασσόμενου ρεύματος φθαρεί ή κοπεί, μην το χρησιμοποιείτε.

## Σημειώσεις για την ενεργοποίηση του υπολογιστή σας VAIO

- Επειδή ο υπολογιστής σας VAIO περιέχει μαγνητικά εξαρτήματα, φυλάσσετε τα μαγνητικά μέσα αποθήκευσης, όπως τις δισκέτες, μακριά από τον υπολογιστή, καθώς ενδέχεται να καταστραφούν τα δεδομένα.

- Όταν μετακινείτε μαγνητικές συσκευές πιο κοντά στον υπολογιστή σας VAIO, αυτός αναγνωρίζει εσφαλμένα ότι το καπάκι της οθόνης LCD είναι κλειστό και, κατά συνέπεια, εισέρχεται αυτόματα σε κατάσταση Αναστολής λειτουργίας (με τις προεπιλεγμένες ρυθμίσεις). Φυλάσσετε τις μαγνητικές συσκευές μακριά από τον υπολογιστή.

Σχετικό θέμα
Σύνδεση με παροχή ρεύματος
Ενεργοποίηση του υπολογιστή σας VAIO
Τερματισμός λειτουργίας του υπολογιστή σας VAIO
Επανεκκίνηση του υπολογιστή σας VAIO