# Καλώς ήρθατε

Συγχαρητήρια για την αγορά αυτού του υπολογιστή VAIO(R).
Το Εγχειρίδιο χρήσης - Συνοπτική έκδοση παρέχει περιορισμένες πληροφορίες σχετικά με τον υπολογιστή σας VAIO. Για την ενημέρωση αυτού του αρχείου στην πλήρη έκδοση του Εγχειριδίου χρήσης, ανατρέξτε στην ενότητα Ενημέρωση του Εγχειριδίου χρήσης με την πιο πρόσφατη έκδοση για περισσότερες πληροφορίες.

### Περιεχόμενα

- Ενημέρωση του Εγχειριδίου χρήσης με την πιο πρόσφατη έκδοση
- Σύνδεση στο Internet
- Ενημέρωση του υπολογιστή σας VAIO
- Επίλυση προβλημάτων του υπολογιστή σας VAIO χρησιμοποιώντας το VAIO Care
- Εύρεση πληροφοριών υποστήριξης
- Εμπορικά σήματα

^ Μετάβαση στην αρχή

# Ενημέρωση του Εγχειριδίου χρήσης με την πιο πρόσφατη έκδοση

Η πλήρης έκδοση του Εγχειριδίου χρήσης είναι διαθέσιμη στο Internet. Ενημερώστε το Εγχειρίδιο χρήσης - Συνοπτική έκδοση με την πλήρη έκδοση, ώστε να έχετε πρόσβαση σε αυτό οποιαδήποτε στιγμή, ακόμη και όταν βρίσκεστε εκτός σύνδεσης.
Με την πλήρη έκδοση του Εγχειριδίου χρήσης μπορείτε να δείτε:

- Περιγραφή εξαρτημάτων
- Οδηγίες σχετικά με τις δυνατότητες και τη λειτουργία
- Προφυλάξεις
- Πληροφορίες αντιμετώπισης προβλημάτων

### Σημείωση

Θα πρέπει να συνδέσετε τον υπολογιστή σας VAIO στο Internet πριν εφαρμόσετε την ενημέρωση με την πλήρη έκδοση του Εγχειριδίου χρήσης. Ανατρέξτε στην ενότητα Σύνδεση στο Internet για περισσότερες πληροφορίες σχετικά με τη σύνδεση του υπολογιστή σας στο Internet.

## Για λήψη της πλήρους έκδοσης του Εγχειριδίου χρήσης

Με την ενημέρωση του Εγχειριδίου χρήσης - Συνοπτικής έκδοσης, μπορείτε να αποκτήσετε την πλήρη έκδοση του Εγχειριδίου χρήσης, η οποία περιλαμβάνει λεπτομερείς πληροφορίες σχετικά με τον υπολογιστή σας VAIO.

1. Συνδέστε τον υπολογιστή σας VAIO στο Internet.
2. Κλείστε αυτό το παράθυρο και κάντε κλικ στο κουμπί (Έναρξη), Όλα τα προγράμματα και Εγχειρίδιο VAIO.
3. Εμφανίζεται ένα παράθυρο που σας ζητά να κάνετε ενημέρωση του εγχειριδίου. Ακολουθήστε τις οδηγίες που εμφανίζονται στην οθόνη.
Το παρόν αρχείο θα ενημερωθεί αυτόματα με την πλήρη έκδοση του πιο πρόσφατου Εγχειριδίου χρήσης.

### Υπόδειξη

- Ενδέχεται να χρειαστεί ορισμένο χρονικό διάστημα για την ολοκλήρωση της ενημέρωσης.
- Εάν το παράθυρο με το μήνυμα σχετικά με την ενημέρωση του Εγχειριδίου χρήσης δεν εμφανιστεί, βεβαιωθείτε ότι ο υπολογιστής σας VAIO είναι συνδεδεμένος στο Internet και επαναλάβετε τα παραπάνω βήματα. Εάν το παράθυρο ενημέρωσης εξακολουθεί αν μην εμφανίζεται, εκκινήστε το VAIO Update ώστε να μπορέσετε να βρείτε και να ενημερώσετε μη αυτόματα το Εγχειρίδιο χρήσης. Ανατρέξτε στην ενότητα Ενημέρωση του υπολογιστή σας VAIO για περισσότερες πληροφορίες σχετικά με το VAIO Update.

## Για την προβολή αρχείων βοήθειας για το λειτουργικό σύστημα των Windows και τις λειτουργίες του λογισμικού

Εάν αντιμετωπίζετε προβλήματα με τη λειτουργία του υπολογιστή σας VAIO, ανατρέξτε στη Βοήθεια και υποστήριξη των Windows ή στα αρχεία βοήθειας που συνοδεύουν τις εφαρμογές σας.
Για να πραγματοποιήσετε πρόσβαση στη Βοήθεια και υποστήριξη των Windows, επιλέξτε (Έναρξη) και μετά Βοήθεια και υποστήριξη.
^ Μετάβαση στην αρχή

# Σύνδεση στο Internet

Για τη λήψη της πλήρους έκδοσης του Εγχειριδίου χρήσης θα πρέπει να συνδέσετε τον υπολογιστή σας VAIO στο Internet.

## Πριν από τη σύνδεση στο Internet

Πριν χρησιμοποιήσετε το Internet, πρέπει να εγγραφείτε σε Παροχέα Υπηρεσιών Διαδικτύου (ISP) και να εγκαταστήσετε τις συσκευές που απαιτούνται για τη σύνδεση του υπολογιστή σας VAIO στο Internet.
Οι παρακάτω τύποι υπηρεσιών σύνδεσης στο Internet μπορεί να είναι διαθέσιμοι από τον ISP σας:

- Fiber to the Home (FTTH - Δίκτυο οπτικών ινών μέχρι τον τελικό χρήστη)
- Digital Subscriber Line (DSL - Ψηφιακή συνδρομητική γραμμή)
- Καλωδιακό μόντεμ
- Δορυφορική σύνδεση
- Σύνδεση μέσω τηλεφώνου

Για περισσότερες πληροφορίες σχετικά με τις συσκευές που απαιτούνται για πρόσβαση στο Internet και τον τρόπο σύνδεσης του υπολογιστή σας VAIO στο Internet, απευθυνθείτε στην υπηρεσία παροχής Internet (ISP).
Στη συνέχεια, μπορείτε να βρείτε ένα παράδειγμα με μία από τις μεθόδους σύνδεσης στο Internet.

## Για χρήση του δικτύου (LAN)

Μπορείτε να συνδέσετε τον υπολογιστή σας VAIO σε δίκτυα χρησιμοποιώντας κάποιο καλώδιο LAN (δεν παρέχεται). Συνδέστε το ένα άκρο ενός καλωδίου LAN (δεν παρέχεται) στη θύρα LAN του υπολογιστή σας και το άλλο άκρο στο δίκτυο. Για αναλυτικές πληροφορίες σχετικά με τις απαιτούμενες ρυθμίσεις και συσκευές για πρόσβαση σε δίκτυο LAN, ρωτήστε το διαχειριστή του δικτύου σας.

### Σημείωση

Η μέθοδος σύνδεσης ή ρύθμισης και οι απαιτούμενες συσκευές ενδέχεται να διαφέρουν ανάλογα με το περιβάλλον του συστήματός σας.

## Για χρήση του ασύρματου δικτύου LAN (Wi-Fi)

Πρώτα, θα πρέπει να καθορίσετε τις επικοινωνίες ασύρματου LAN μεταξύ του υπολογιστή σας VAIO και ενός σημείου πρόσβασης (δεν παρέχεται). Ανατρέξτε στη Βοήθεια και υποστήριξη των Windows για περισσότερες πληροφορίες.

## Για την έναρξη επικοινωνιών ασύρματου LAN με το VAIO Easy Connect

Μπορείτε να ρυθμίσετε εύκολα τις επικοινωνίες ασύρματου LAN ακλουθώντας τις οδηγίες του VAIO Easy Connect. Το VAIO Easy Connect σάς προσφέρει την υποστήριξη που χρειάζεστε ειδικά αν ρυθμίζετε για πρώτη φορά την ασύρματη σύνδεση στο Internet στο σπίτι σας ή όταν συνδέεστε σε δημόσιο ασύρματο δίκτυο (Wi-Fi hotspot).

1. Κάντε κλικ στο κουμπί (Έναρξη), Όλα τα προγράμματα, VAIO Easy Connect και Εύκολη δημιουργία σύνδεσης στο Internet.
2. Ακολουθήστε τις οδηγίες που εμφανίζονται στην οθόνη για να ρυθμίσετε τις επικοινωνίες ασύρματου LAN.

^ Μετάβαση στην αρχή

# Ενημέρωση του υπολογιστή σας VAIO

Φροντίστε να ενημερώσετε τον υπολογιστή VAIO με τις ακόλουθες εφαρμογές λογισμικού για την ενίσχυση της αποδοτικότητας, της ασφάλειας και της λειτουργικότητας του υπολογιστή σας.

### Σημείωση

Για να πραγματοποιήσετε λήψη των ενημερώσεων, ο υπολογιστής σας VAIO θα πρέπει να είναι συνδεδεμένος στο Internet.

## Για χρήση του Windows Update

Το Windows Update σας δίνει τη δυνατότητα να αυξήσετε τη σταθερότητα του υπολογιστή σας VAIO.

1. Κάντε κλικ στο κουμπί (Έναρξη), Όλα τα προγράμματα και Windows Update.
2. Ακολουθήστε τις οδηγίες που εμφανίζονται στην οθόνη.

## Για χρήση του VAIO Update

Το VAIO Update σας ειδοποιεί αυτόματα για νέες διαθέσιμες ενημερώσεις στο Internet και πραγματοποιεί λήψη και εγκατάστασή τους στον υπολογιστή σας VAIO.

1. Κάντε κλικ στο κουμπί (Έναρξη), Όλα τα προγράμματα και VAIO Update.
2. Ακολουθήστε τις οδηγίες που εμφανίζονται στην οθόνη.

## Για ενημέρωση του λογισμικού κατά των ιών

Προστατεύστε τον υπολογιστή σας VAIO από απειλές κατά της ασφάλειας διατηρώντας ενημερωμένα τα προγράμματα ασφάλειας Internet λαμβάνοντας τις πιο πρόσφατες ενημερώσεις. Μπορείτε να κάνετε λήψη και εγκατάσταση των ενημερώσεων από την τοποθεσία Web του κατασκευαστή.

1. Επιλέξτε (Έναρξη), Όλα τα προγράμματα και κατόπιν το λογισμικό κατά των ιών.
2. Ακολουθήστε τις οδηγίες που εμφανίζονται στην οθόνη για να ολοκληρώσετε τη διαδικασία ενημέρωσης.

^ Μετάβαση στην αρχή

# Επίλυση προβλημάτων του υπολογιστή σας VAIO χρησιμοποιώντας το VAIO Care

Με το VAIO Care, μπορείτε να εκτελείτε τακτικά ελέγχους απόδοσης και μικρορυθμίσεις συστήματος στον υπολογιστή σας VAIO, προκειμένου να λειτουργεί στο βέλτιστο επίπεδο. Εκκινήστε το VAIO Care κάθε φορά που προκύπτει κάποιο πρόβλημα στον υπολογιστή σας.
Το VAIO Care παρέχει τα κατάλληλα μέτρα και τις πληροφορίες υποστήριξης για την επίλυση του προβλήματος.

## Για να εκκινήσετε το VAIO Care

Πατήστε το κουμπί ASSIST ενώ ο υπολογιστής σας VAIO είναι ενεργοποιημένος.
Παρακάτω θα βρείτε ένα παράδειγμα αποσπάσματος οθόνης του VAIO Care στα Αγγλικά.

### Σημείωση

Μην πατήσετε το κουμπί ASSIST ενώ ο υπολογιστής σας VAIO βρίσκεται σε κατάσταση Αδρανοποίησης.

### Υπόδειξη

- Εναλλακτικά, επιλέξτε (Έναρξη), Όλα τα προγράμματα και VAIO Care για την εκκίνηση του VAIO Care.
- Για περισσότερες πληροφορίες, ανατρέξτε στο αρχείο βοήθειας που συνοδεύει το VAIO Care.
- Αν πατήσετε το κουμπί ASSIST ενώ ο υπολογιστής σας VAIO είναι απενεργοποιημένος, γίνεται εκκίνηση του VAIO Care – Επαναφορά συστήματος. Το VAIO Care – Επαναφορά συστήματος μπορεί να χρησιμοποιηθεί για επαναφορά του υπολογιστή σε περίπτωση έκτακτης ανάγκης, όπως για παράδειγμα όταν τα Windows δεν ξεκινούν.

^ Μετάβαση στην αρχή

# Εύρεση πληροφοριών υποστήριξης

Η τοποθεσία ηλεκτρονικής υποστήριξης στο Web της Sony, παρέχει άμεση πρόσβαση σε πληροφορίες που αφορούν συνηθισμένα προβλήματα. Μπορείτε να βρείτε πληροφορίες υποστήριξης, όπως για παράδειγμα τη διεύθυνση URL της τοποθεσίας Web υποστήριξης, στο VAIO Care ή στον Οδηγό Γρήγορης Εκκίνησης που παρέχεται.

## Για πρόσβαση στην τοποθεσία ηλεκτρονικής υποστήριξης στο Web της Sony από το VAIO Care

1. Επιλέξτε (Έναρξη), Όλα τα προγράμματα και VAIO Care.
2. Κάντε κλικ στην επιλογή Επικοινωνία με τη Sony.
Παρακάτω θα βρείτε ένα παράδειγμα αποσπάσματος οθόνης του VAIO Care στα Αγγλικά.

^ Μετάβαση στην αρχή

# Εμπορικά σήματα

- Η επωνυμία SONY και το λογότυπο SONY είναι σήματα κατατεθέντα της Sony Corporation.
- Η επωνυμία VAIO, το λογότυπο VAIO και τα υπόλοιπα ονόματα προϊόντων ή υπηρεσιών της Sony είναι εμπορικά σήματα ή σήματα κατατεθέντα της Sony Corporation.
- Όλες οι υπόλοιπες ονομασίες συστημάτων, προϊόντων και υπηρεσιών είναι εμπορικά σήματα των αντίστοιχων κατόχων τους.
- Στο παρόν εγχειρίδιο δεν εμφανίζονται τα σύμβολα TM ή (R).

^ Μετάβαση στην αρχή

Copyright 2011 Sony Corporation