Εγχειρίδιο χρήσης VAIO Σειρά VPCEH3/VPCEJ3/VPCEK3/VPCEL3

Στοιχεία αναφοράς

# Χρήση της επιφάνειας αφής

Σύροντας το δάχτυλό σας στην επιφάνεια αφής, μπορείτε να μετακινήσετε το δείκτη στην οθόνη του υπολογιστή.
Με το δείκτη επάνω από το στοιχείο ή το αντικείμενο που επιθυμείτε, πατήστε το αριστερό ή το δεξιό κουμπί για να εκτελέσετε διάφορες εντολές ή να εμφανίσετε μενού.

### Για κλικ

Με το δείκτη (1) επάνω από το στοιχείο ή το αντικείμενο που επιθυμείτε, πατήστε μία φορά το αριστερό κουμπί (3).
Εναλλακτικά, αγγίξτε μία φορά την επιφάνεια αφής (2).

### Για διπλό κλικ

Με το δείκτη επάνω από το στοιχείο ή το αντικείμενο που επιθυμείτε, πατήστε το αριστερό κουμπί δύο φορές συνεχόμενες.
Εναλλακτικά, αγγίξτε γρήγορα δύο φορές την επιφάνεια αφής.

### Για δεξί κλικ

Με το δείκτη επάνω από το στοιχείο ή το αντικείμενο που επιθυμείτε, πατήστε μία φορά το δεξιό κουμπί (4).
Ανάλογα με τη θέση του δείκτη, μπορείτε να εμφανίσετε διάφορα μενού συντομεύσεων.

### Για μεταφορά

Με το δείκτη επάνω από το αντικείμενο που επιθυμείτε, πατήστε μία φορά το αριστερό κουμπί και, κρατώντας το πατημένο, σύρετε το δάχτυλό σας στην επιφάνεια αφής.
Εναλλακτικά, αγγίξτε γρήγορα δύο φορές την επιφάνεια αφής και, στο δεύτερο άγγιγμα, σύρετε το δάχτυλό σας.

### Για μεταφορά και απόθεση

Σύρετε ένα εικονίδιο, για παράδειγμα ένα αρχείο, ένα φάκελο, ένα παράθυρο ή ένα εικονίδιο λογισμικού στη θέση που επιθυμείτε και αφήστε το αριστερό κουμπί.
Εναλλακτικά, αγγίξτε γρήγορα δύο φορές το εικονίδιο και, στο δεύτερο άγγιγμα, σύρετε το δάχτυλό σας στη θέση που επιθυμείτε και ανασηκώστε το δάχτυλό σας από την επιφάνεια αφής.

### Για κύληση

Για κάθετη κύληση των περιεχομένων του ενεργού παραθύρου, σύρετε το δάχτυλό σας επάνω και κάτω κατά μήκος της δεξιάς άκρης.
Για οριζόντια κύληση των περιεχομένων του ενεργού παραθύρου, σύρετε το δάχτυλό σας από τη μία πλευρά προς την άλλη κατά μήκος της κάτω άκρης.
Σημείωση

- Η λειτουργία κύλησης ενδέχεται να μην λειτουργεί, ανάλογα με το λογισμικό που χρησιμοποιείτε.

- Η λειτουργία κύλησης ενδέχεται να είναι εξ ορισμού απενεργοποιημένη.

Υπόδειξη

- Για αναλυτικές πληροφορίες σχετικά με τη χρήση της επιφάνειας αφής, ανατρέξτε στο αρχείο βοήθειας της επιφάνειας αφής.

Σχετικό θέμα
Ενεργοποίηση/Απενεργοποίηση της επιφάνειας αφής
Απενεργοποίηση της λειτουργίας αγγίγματος της επιφάνειας αφής