Εγχειρίδιο χρήσης VAIO Σειρά VPCEH3/VPCEJ3/VPCEK3/VPCEL3

Εργασία

# Έναρξη επικοινωνίας μέσω ασύρματου LAN

Μπορείτε να επιτύχετε επικοινωνία μέσω ασύρματου LAN ανάμεσα στον υπολογιστή σας VAIO και σε ένα σημείο πρόσβασης (δεν παρέχεται), χρησιμοποιώντας το VAIO Smart Network. Πριν από τη χρήση του ασύρματου LAN, βεβαιωθείτε ότι το σημείο πρόσβασής σας είναι ενεργοποιημένο και λειτουργεί.
Για τη σωστή χρήση, διαβάστε τις οδηγίες στην ενότητα Πριν από τη χρήση του ασύρματου LAN. [Πληροφ.]

1. Ρυθμίστε το διακόπτη WIRELESS [Πληροφ.] στη θέση ON.

1. Κάντε κλικ στο (Έναρξη), Όλα τα προγράμματα και VAIO Smart Network ή κάντε κλικ στο (το εικονίδιο του VAIO Smart Network) στην περιοχή ειδοποιήσεων της επιφάνειας εργασίας.

1. Βεβαιωθείτε ότι ο διακόπτης δίπλα στην επιλογή Ασύρματο LAN (Wireless LAN) είναι ρυθμισμένος στη θέση On.

Αν είναι ρυθμισμένος στη θέση Off, κάντε κλικ για να τον ορίσετε ως On.
Υπόδειξη

- Βεβαιωθείτε ότι η ενδεικτική λυχνία WIRELESS [Πληροφ.] είναι αναμμένη.

1. Στο παράθυρο VAIO Smart Network, επιλέξτε μια κατάσταση που αντιστοιχεί στο δικό σας ασύρματο LAN.

Για περισσότερες πληροφορίες σχετικά με τους χειρισμούς, ανατρέξτε στο αρχείο βοήθειας που περιλαμβάνεται στο VAIO Smart Network.

1. Κάντε κλικ στο ή στο (το εικονίδιο του δικτύου) στην περιοχή ειδοποιήσεων της επιφάνειας εργασίας.

1. Επιλέξτε το σημείο πρόσβασης που επιθυμείτε και κάντε κλικ στην επιλογή Σύνδεση.

Αφού επιτευχθεί η επικοινωνία, εμφανίζεται στο πεδίο του επιλεγμένου σημείου ασύρματης πρόσβασης η ένδειξη Συνδέθηκε.
Αν δεν μπορείτε να εντοπίσετε το σημείο πρόσβασης που επιθυμείτε, κάντε κλικ στο (Ανανέωση).
Αν εμφανιστεί ένα παράθυρο εισαγωγής κλειδιού ασφαλείας [Πληροφ.], εισαγάγετε το κλειδί ασφαλείας όπως απαιτείται και κάντε κλικ στο κουμπί OK. Πρέπει να σημειωθεί ότι στα κλειδιά ασφαλείας γίνεται διάκριση πεζών-κεφαλαίων.
Σημείωση

- Στα μοντέλα που διαθέτουν IEEE 802.11a/b/g/n, όταν είναι ενεργοποιημένη μόνο η λειτουργία ασύρματου LAN 2,4 GHz, ο υπολογιστής σας VAIO δεν μπορεί να συνδεθεί σε σημεία πρόσβασης ασύρματου LAN 5 GHz. Επίσης, όταν είναι ενεργοποιημένη μόνο η λειτουργία ασύρματου LAN 5 GHz, ο υπολογιστής δεν μπορεί να συνδεθεί σε σημεία πρόσβασης ασύρματου LAN 2,4 GHz.
  Στα μοντέλα που διαθέτουν IEEE 802.11b/g/n ή IEEE 802.11b/g, όταν η λειτουργία ασύρματου LAN 2,4 GHz είναι απενεργοποιημένη, ο υπολογιστής δεν μπορεί να συνδεθεί σε ένα σημείο πρόσβασης. Επίσης, ο υπολογιστής δεν μπορεί να συνδεθεί σε σημεία πρόσβασης ασύρματου LAN 5,0 GHz.

- Μπορεί να χρειαστεί κάποιο χρονικό διάστημα για τον εντοπισμό και τη σύνδεση σε ένα σημείο πρόσβασης ασύρματου LAN προτού ξεκινήσει η επικοινωνία μέσω του ασύρματου LAN.

Υπόδειξη

- Εφόσον ο υπολογιστής σας VAIO συνδεθεί στο σημείο πρόσβασης με την εισαγωγή του κλειδιού ασφαλείας, το σημείο πρόσβασης καταχωρείται στον υπολογιστή. Δεν χρειάζεται να εισαγάγετε το κλειδί ασφαλείας τις επόμενες φορές που θα συνδεθείτε.

## Για να ελέγξετε την κατάσταση σύνδεσης του ασύρματου LAN

Μπορείτε να μετακινήσετε το δείκτη του ποντικιού επάνω από το ή από το (το εικονίδιο του δικτύου) στην περιοχή ειδοποιήσεων της επιφάνειας εργασίας για να ελέγξετε την κατάσταση σύνδεσης του ασύρματου LAN, για παράδειγμα το σημείο πρόσβασης που είναι εκείνη τη στιγμή συνδεδεμένο στον υπολογιστή σας VAIO.
Σχετικό θέμα
Πληροφορίες για τα πρότυπα ασύρματου LAN
Πριν από τη χρήση του ασύρματου LAN
Διακοπή επικοινωνίας μέσω ασύρματου LAN
Σημειώσεις για τη χρήση της λειτουργίας ασύρματου LAN
Πληροφορίες για τα κλειδιά ασφαλείας στα ασύρματα LAN